Protokol za izvedbo atletskih tekmovanj

Za organizacijo tekmovanj je potrebno upoštevati priporočila NIJZ-a o izvajanju tekmovanj in Tekmovalno tehnična pravila AZS.

<https://www.nijz.si/sites/www.nijz.si/files/uploaded/priporocila_organizatorje_prireditev_za_preprecevanje_sirjenja_okuzbe_z_virusom_sars-cov-2.pdf>

# **Organizacija tekmovanja**

Z vsemi navodili v nadaljevanju mora vodja Področnega centra seznaniti izvajalca tekmovanja. Izvajanje spodaj zapisanih pravil je obvezno, v primeru kršitve oz. neupoštevanja navodil za izvedbo si ZŠRS Planica pridržuje pravico do nesofinanciranja izvedbe tekmovanja.

Smer gibanja po objektu mora biti jasno označena in mora potekati krožno na način, da je jasno, kje se na tekmovalne površine prihaja in odhaja. Sodniki in merilna služba mora imeti označen prostor, ki jasno določa oddaljenost najmanj 2 m od nastopajočih. Na objektu morajo biti navodila NIJZ – nasveti za umivanje rok in pravila higiene kašlja.

Pred vstopom v ogrevalni prostor, v prijavnico, na stadion in izstopu iz stadiona, morajo biti postavljena razkužila za roke. V času nenastopanja in prehajanja med posameznimi prizorišči in ob odhodu z objekta morajo vsi udeleženci uporabljati zaščitne maske!

Pred vstopom v ogrevalni prostor se mora vsakemu udeležencu izmeriti telesna temperatura, osebam, ki kažejo znake okužbe in povečane telesne temperature, se nastop na tekmovanju prepreči.

Na stadionu so lahko samo učenci iste šole, ki morajo tudi med seboj ohranjati ustrezne razdalje in spoštovati ukrepe za preprečevanje okužb.

Tajništvo tekmovanja mora biti organizirano tako, da vstopa posamično po en predstavnik šole in uredi vse potrebno (zamenjava že prijavljenih, …). Vstopa se z masko. Tajništvo rezultate objavlja samo na oglasni deski.

Predstavnik šole v tajništvu predloži podpisane izjave s strani staršev oz. skrbnikov za vse nastopajoče tekmovalce, da so vsi tekmovalci iz njegove šole zdravi oziroma ne kažejo katerega koli od naslednjih simptomov/znakov: povišana telesna temperatura, kašelj, glavobol, slabo počutje, boleče žrelo, nahod, težko dihanje (občutek pomanjkanja zraka), driska. (Obrazec je priloga tega dopisa).

Ogrevanja tekmovalcev je izključno na pomožnih terenih, ki morajo biti pripravljeni tako, da je možno hkratno ogrevanje dveh ekip, ki sta v pripravi na tekmovanje. Prostora za ogrevanje morata biti med seboj na najbližji točki oddaljena najmanj 4 m. Za ustrezno pripravo objekta je odgovoren vodja PC, ki se mora dogovoriti z lastnikom objekta in izvajalcem tekmovanja o primerni pripravi objekta in potekom tekmovanja.

Prijavnica mora biti organizirana tako, da ima dovolj prostora. Vstop v prijavnico poteka posamično. Še posebno v prijavnici je potrebno upoštevati razdaljo 2 m ob kontroli. Po opravljeni kontroli je potrebno zagotoviti zadosti prostora za čakanje na vstop na tekmovališča.

Tehnična služba mora biti dovolj številčna, da pripravi tekmovališča ter da med samim tekmovanjem po potrebi premešča bloke in jih razkužuje po vsaki uporabi (v kolikor je na objektu dovolj štartnih blokov, naj jih izvajalec ustrezno namesti na startih za 60m, 300m, startu štafet,…

Sodniška služba je organizirana skladno s pravili.

Vsi sodniki morajo po potrebi opozarjati tekmovalce na ohranjanje ustrezne medsebojne razdalje.

Strogo je potrebno nadzorovati, da so znotraj tekmovališč zgolj tekmovalci in nihče drug.

Prisotnost gledalcev ni dovoljena, tribune ne smejo biti dostopne nikomur, razen organizatorju!

# **Izvedba tekmovanja**

* Potek in urnik tekmovanja morata biti pripravljena na način, da bodo ekipe šol nastopale samostojno in ne bo prihajalo do mešanja učencev različnih šol.
* Potrebno je pripraviti tudi urnik vstopa v ogrevalni prostor največ 40 minut pred predvidenem nastopom.
* Nastopi tekmovalcev so ločeni po posameznih šolah!
* V predvidenem terminu za nastop, nastopajo le učenci/učenke oz. dijaki/dijakinje posamezne šole! Na dogodku ni podelitev in razglasitev rezultatov. Rezultati bodo objavljeni naknadno na spletni strani Timinga Ljubljana (on line) aplikacija APP in [www.timingljubljana.si](http://www.timingljubljana.si) in Športa mladih – [www.sportmladih.net](http://www.sportmladih.net).

# **Tekmovalci**

Velja princip: prišel - nastopil - odšel. Tekmovalce je potrebno zaprositi, da sami upoštevajo socialno prilagojeno razdajo, to velja tudi za sodnike in tehnično osebje.

*Teki*

Pri vseh tekaških disciplinah je potrebno skrbeti za ustrezno razdaljo med tekmovalci med čakanjem na štart. Pri tekih s skupinskim štartom morajo biti maksimalno razpršeni na štartu.

Če pride do (intenzivnega) medsebojnega kontakta, je potrebno zaradi eventualne pozitivnosti evidentirati tekmovalce, ki so bili v kontaktu. V tem primeru je potrebno vse dotične tekmovalce obvestiti, če je posameznik zbolel.

Štafetne palice in štartne bloke morajo sodniki obvezno razkužiti po vsaki uporabi.

*Tehnične discipline*

Tekmovalcem na tekmovališču je potrebno zagotoviti dovolj klopi, da lahko sedijo na ustrezni medsebojni razdalji. Zagotoviti je potrebno meter ob zaletiščih, da si atleti lahko izmerijo zalet. V kolikor ima atlet svoj meter, ga uporablja zgolj sam.

Poskusni skoki/meti se izvajajo po štartni listi. Vsaka sodniška žirija ima razpršilo za razkuževanje.

Pri metih morajo vsi tekmovalci razkužiti roke. Tehnična služba, ki orodja vrača nazaj na stojala, ima rokavice oziroma redno razkužuje roke.

Sodniške žirije v tehničnih disciplinah morajo biti razporejene na ustrezni razdalji (2m). Zato je zelo pomembna ustrezna glasna komunikacija med sodniki. Tisti sodniki, ki imajo več neposredne komunikacije, naj nosijo maske.

Predaja sodniških zapisnikov na obdelavo (Timing Ljubljana) naj bo na ustrezni razdalji.

Proglasitev zmagovalcev in ekip se ne izvede na tekmovanju. O načinu proglasitve in podelitve priznanj obvesti vodja področnega centra vse nastopajoče šole.